

Χίος, 8 Οκτωβρίου 2021

**ΑΝΑΚΟΙΝΩΣΗ**

Το Εργαστήριο Φυσικής και Μετρήσεων πραγματοποιείται στο Εργαστήριο Φυσικής, ισόγειο, Κτίριο Β (Κουντουριώτου 45), κάθε Πέμπτη 3-6μμ.

Δύο εργαστήρια είναι θεωρητικά και θα γίνουν σε αίθουσα με το σύνολο των εγγεγραμένων φοιτητών. **Το πρώτο θεωρητικό εργαστήριο** θα γίνει την Παρασκευή, 15 Οκτ. , στις  3-6 μμ. στο Αμφιθέατρο (Μιχάλειο κτήριο – Μιχάλων 8). Το εργαστήριο της Πέμπτης, 14 Οκτ., δεν θα γίνει.

Ακολούθως, θα γίνουν 10 εργαστηριακές συνεδρίες. Οι εγγεγραμμένοι φοιτητές θα χωρισθούν σε 5 τμήματα. Το κάθε τμήμα θα συμμετέχει σε δύο εργαστηριακές συνεδρίες.

Τελικά ο κάθε φοιτητής θα έχει συμμετάσχει σε 2 θεωρητικά εργαστήρια και σε 2 εργαστηριακά πειράματα.

Η **παρακολούθηση είναι υποχρεωτική.** Επιτρέπεται μία αναπλήρωση ανεξαρτήτως αιτίας.

**Τρόπος εξέτασης.**

Σε κάθε άσκηση ο φοιτητής αξιολογείται για την προετοιμασία του και την ποιότητα της εργασίας που θα κάνει. Η κατ' οίκον προετοιμασία συνίσταται στην μελέτη του υλικού και την παρακολούθηση ενός βίντεο του εργαστηρίου. Η εργασία γίνεται και ολοκληρώνεται στην ώρα του εργαστηρίου, οπότε δεν υπάρχει ανάγκη για επί πλέον εργασία κατ' οίκον.

Αν η προετοιμασία είναι ελλιπής ο φοιτητής δεν μπορεί να συνεχίσει στο πειραματικό μέρος.

Ο Μ.Ο. της βαθμολογίας των πειραματικών εργαστηρίων αντιπροσωπεύει το 50% της βαθμολογίας του μαθήματος. Στο τέλος του εξαμήνου δίνεται εξέταση στα θεωρητικά εργαστήρια του και ο βαθμός αντιπροσωπεύει επίσης το 50% του μαθήματος.

Περαιτέρω πληροφορία θα δίνεται μέσω του eclass.

Ο διδάσκων,

Καθ. Ιωάννης Γκιάλας